Sacrosancto et exorabili loco qui est constructus in honore beatorum apostolorum Petri et Pauli, Cluniaco monasterio, ubi preest donnus Heymardus abbas, ego Heli[sa]bet, in Dei nomine, dono ad [e]undem locum aliquid de rebus juris mei, consentiente seniore meo Leotardo, vineam unam quæ est sita in pago Matisconense, in agro Lanciaco, in villa que vocatur Arpagiaco; terminatur vero ab omnibus partibus vineis sancti Petri. Infra istas terminationes, totum et ad integrum dono, pro remedio anime meæ et senioris mei et omnium parentum meorum, ut faciant ab hac die et deinceps quicquid voluerint. Si quis vero contra hanc donationem aliquam calumpniam inferre temptaverit, primitus iram Dei omnipotentis et omnium sanctorum suorum incurrat, insuper et cum cogenti fisco auri libras X coactus exsolvat, et hec donatio firma semper et stabilis permaneat, cum stipulatione subnixa. S. Helisabet, que hanc donationem fieri et firmare rogavit. S. Adalberti. S. Airici. Rodulfus scripsit V kalendas januarii, anno XVIII regnante Ludoico rege.